CM योगी को 'अजय सिंह बिष्ट' कहने पर भड़का शख्स, कांग्रेस की प्रेस कॉन्फ्रेंस में लगाया ‘भारत माता की जय’ का नारा  
कांग्रेस की प्रेस कॉन्फ्रेंस में हंगामा
एक शख्स ने लगाए भारत माता की जय के नारे
पवन खेड़ा कर रहे थे कॉन्फ्रेंस
कांग्रेस मुख्यालय में रोजाना की मीडिया ब्रीफिंग में महाराष्ट्र के एक युवक ने अचानक ही ‘भारत माता की जय' का नारा लगा दिया. कांग्रेस प्रवक्ता पवन खेड़ा जब मीडिया को संबोधित कर रहे थे और उत्तर प्रदेश के मुख्यमंत्री योगी आदित्यनाथ को ‘अजय सिंह बिष्ट' कहते हुए उन पर निशाना साध रहे थे, तभी एक युवक अपनी सीट से उठा और नारे लगाना शुरू कर दिया. 
उसके हाथ में तिरंगा झंडा भी था. वह महाराष्ट्र के अहमदनगर जिले से है. उसने कांग्रेस नेता द्वारा योगी को अजय सिंह बिष्ट कहे जाने पर आपत्ति जताई. साथ ही बाद में, अमेठी में कथित तौर पर कोई विकास कार्य नहीं करने को लेकर कांग्रेस अध्यक्ष राहुल गांधी से सवाल किया. 

#WATCH Delhi: A man interrupts the media briefing by Congress Spokesperson Pawan Khera, shouts "Yogi Adityanath ko Ajay Singh Bisht kehna Bharatiya sanskriti ka apmaan hai, Vande Mataram, Bharat mata ki jai" pic.twitter.com/pRDNd7WKsc

उसे फौरन ही कांग्रेस कार्यकताओं और सुरक्षा गार्ड ने वहां से हटा दिया. उसने बाद में मीडियाकर्मियों के समक्ष दावा किया कि उसने रक्षा और सामरिक अध्ययन में स्नातोकोत्तर (एमए) किया है और भाजपा का एक ‘निष्क्रिय' सदस्य है.